V Y H O D N O T E N I E
pripomienkového konania

Ministerstvo financií SR ako predkladateľ návrhu na zrušenie úlohy č. 3 v mesiaci december z Plánu legislatívnych úloh vlády Slovenskej republiky na rok 2005 požadovalo  pripomienky od ústredných orgánov štátnej správy a inštitúcií, ktoré sú  v zmysle Legislatívnych pravidiel vlády SR a z hľadiska vecnej pôsobnosti pripomienkovým miestom.
	
K materiálu nemali pripomienky Ministerstvo obrany SR, Ministerstvo pôdohospodárstva SR, Ministerstvo vnútra SR, Úrad na ochranu osobných údajov, Ministerstvo školstva SR, Ministerstvo kultúry SR, Ministerstvo dopravy, pôšt a telekomunikácií SR, Ministerstvo zdravotníctva SR, Protimonopolný úrad SR, Ministerstvo zahraničných vecí SR, Národná banka Slovenska, Ministerstvo životného prostredia SR, Ministerstvo výstavby a regionálneho rozvoja SR, Ministerstvo hospodárstva SR, Ministerstvo spravodlivosti SR, Konfederácia odborových zväzov SR, Úrad pre finančný trh, Združenie miest a obcí Slovenska, Slovenská asociácia poisťovní a Generálna prokuratúra SR.

Pripomienky v požadovanom termíne nepredložili Slovenská asociácia maklérov v poisťovníctve, Odborový zväz pracovníkov peňažníctva a poisťovníctva, Najvyšší kontrolný úrad SR, Najvyšší súd SR, Úrad vlády SR Sekcia kontroly a Kancelária podpredsedu vlády SR Pála Csákyho.

Pripomienka Ministerstva práce, sociálnych vecí a rodiny SR je súčasťou materiálu.

Ministerstvo práce, sociálnych vecí a rodiny SR

- odporúčame dopracovať o skutočnosť, že návrh zákona o poisťovníctve navrhnete do Plánu legislatívnych úloh vlády pre rok 2006.

Účinnosť smernice o zaistení je v štádiu rokovaní jednotlivých členských štátov, jej účinnosť sa predpokladá v polovici roku 2006 s transpozičným termínom do 24 mesiacov pre členské štáty.